Under the Boardwalk

«Under the Boardwalk» er en amerikansk pophitsang, skrevet av Kenny Young og Arthur Resnick. Den ble spilt inn på plate av The Drifters i 1964.

 Premiss 
Teksten beskriver et stevnemøte mellom en mann og hans elskede i en kystby, som planlegger å møtes privat «utenfor solen» og ute av syne for alle andre under en strandpromenade. Instrumenteringen innbefatter güiro, triangel og fioliner. Sangens refreng er uvanlig ved at det skifter fra dur til moll.

 Historie 
Sangen skulle spilles inn 21. mai 1964, men gruppas ledesanger, Rudy Lewis, døde uventet av en antatt heroinoverdose kvelden før. Lewis hadde vært ledesanger på flesteparten av hitene etter at Ben E. King forlot gruppa i 1960, innbefattet «Up on the Roof». Istedenfor å tilordne tid for en ny studiosession for å finne en ny frontmann, ble The Drifters' tidligere ledesanger, Johnny Moore, hentet tilbake for å fremføre ledevokalen på innspillingen.Gammond, Peter (1991): The Oxford Companion to Popular Music, Oxford University Press, New York, s. 165. Dette initiativet i siste minutt ble en suksess, ettersom singlen Atlantic Records 8099 lå som # 4 på Billboard Hot 100-listen og som # 1 i tre ikke-sammenhgende uker på Cashbox Magazine's R&B-liste.Whitburn, Joel (2004): Top R&B/Hip-Hop Singles: 1942-2004, Record Research, s. 173 Den ble utgitt i juni 1964. Produsent var Bert Berns. 

Det finnes to versjoner av sangen: Versjonen, som er utgitt på monosingle, inneholder linjen «We'll be falling in love». Versjonen på stereoalbumet inneholder under linjen «We'll be falling in love» også linjen «We'll be making love». Disse er to helt forskjellige innspillinger, ikke redigeringer av hverandre, ettersom linjen «on a blanket with my baby is where I'll be» blir sunget forskjellig i begge versjoner.

Sangen er rangert som # 487 på Rolling Stone's The 500 Greatest Songs of All Time

 Coverversjoner 
Mange artister har siden gjort coverversjoner av «Under the Boardwalk», innbefattet:

Lynn Anderson. Utgitt på singlen Mercury 870 528-7 i juli 1988. B-siden var «Turn the Page» 
Bad Boys Blue. Utgitt på CD-platen House of Silence (Coconut 262 136) i 1991
The Beach Boys. Utgitt på CD-platen Summer in Paradise (Brother Entertainment R 727-2) i august 1992
Britiske Diane Jones. Utgitt på singlen MAM 134 i 1975. Arrangør var Brian Bennett. Produsent var Ian Page. B-siden var «Gimme Time».45cat – Diane Jones – Under The Boardwalk / Gimme Time – MAM – UK – 134
Rickie Lee Jones. Utgitt på 10" EP-platen Girl at Her Volcano (Warner Bros. 1-23805) i 1983 
Huey Lewis. Han spiller jevnlig sangen på sine konserter
The Lincolns
John Mellencamp. Utgitt på CD-platen Rough Harvest (Mercury 07 3145 58355 2 6) i 1999
Bette Midler. Utgitt på LP/CD-platen Beaches – Original Soundtrack Recording (Atlantic 81933) i 1988 
Billy Joe Royal. Utgitt på singlen Private Stock  PS 45,192 i 1978. Produsent var Chips Moman. B-siden var «Precious Time»
Tom Tom Club. Utgitt på singlen Sire 0 29930 i 1982
Nordirske The Undertones. Utgitt på LP-platen Hypnotised (Sire WBN 56821) i 1980
Bruce Willis. Utgitt på LP-platen The Return of Bruno (Motown 6222 ML) i 1987 

Clifford og The Surf Rats gjorde en coverversjon på Muppet-albumet, Muppet Beach Party (1993),

En kajun-farget swamp pop-parodi på sangen, «(Holly Beach) Under the Boardwalk», med Kenny Tibbs (Kenny Thibodeaux) og the Jokers ble utgitt i 1991 og var en flerårig jukeboxfavoritt i Louisiana til Orkanen Rita praktisk talt utslettet det lille badestedet, Holly Beach, i 2005.  

En annen parodisk coverversjon kom fra Tyskland med Lothar & die Trabanten i 1991. Sangen «Unter dem Wartburg» beskriver de tekniske problemene som en familiefar har med sin Wartburg, en bil produsert i DDR, under en tur fra Dresden til RiminiMusikSammler entry om albumet Unter dem Wartburg med Lothar und die Trabanten

En spanskspråklig versjon, «Bajo la rambla», ble innspilt av den argentinske gruppa, Los Gatos Salvajes i 1965.

En coverversjon med The Rolling Stones (hvis versjon fra 1964 ble utgitt på singlen Decca Y7200 i Australia, hvor den lå som # 1 på singlelisten, og på gruppas andre LP, The Rolling Stones No. 2 (Decca LK.4661), 15. januar 1965). Produsent var Andrew Loog Oldham. Den var også med på CD-platen, Rhythms del Mundo Classics (2007)

I august 2007 spilte soulsangeren Guy Sebastian inn en tributtversjon av «Under the Boardwalk» i Ardent Studios i Memphis, Tennessee. Den ble utgitt på hans CD med soulklassikere, The Memphis Album», med mange av de opprinnelige bandedlemmene fra Stax, innbefattet Steve Cropper, Donald Duck Dunn, Lester Snell og Steve Potts.

I 2001 spilte Bill Harley inn en versjon av sangen, med en tekst for barn. Den bar tittelen «Down in the Backpack».

The italienske bandet, Casino Royale, gjorde en coverversjon av «Under The Boardwalk» på albumet Soul of Ska (1988)

 Norsk versjon 
Bjørn Lindquist har skrevet en norsk tekst. Den norske tittelen er «De bare maser».

 Innspilling 
Kara fra Sahara. Utgitt på CD-platen Kara fra Sahara (Barneselskapet BSCD 006) i 1997

 Listeplasseringer 
 Artist Liste Høyeste  plassering Uker på listen Dato for listeplassering  The Drifters  Billboard Hot 100-listen# 4 1964 The Drifters   Cash Box Magazines R&B-liste# 1# 1 i 3 uker 1964 Tom Tom Club   # 9227. august 1982  Bruce Willis   # 21530. mai 1987 Lynn Anderson   Billboard Hot Country Singles-listen# 22 1988

 Referanser 

Kategori:Sanger fra USA
Kategori:Sanger fra 1964